b"\n_START_ARTICLE_\nSynthol\n_START_PARAGRAPH_\nSynthol tai Pump N' Pose on \xc3\xb6ljyseos, jota injektoidaan lihakseen, jolloin lihas kasvaa. Syntholin on kehitt\xc3\xa4nyt saksalainen Chris Clark, joka halusi kehitt\xc3\xa4\xc3\xa4 formebolonin vaikutusta kasvattaa lihasta pidempiaikaiseksi.\n_START_SECTION_\nKoostumus\n_START_PARAGRAPH_\nSeoksessa on tavallisesti 85\xc2\xa0% \xc3\xb6ljy\xc3\xa4, 7,5\xc2\xa0% lidokaiinia ja 7,5\xc2\xa0% bentsyylialkoholia. K\xc3\xa4ytetty \xc3\xb6ljy on tavallisesti keskipitk\xc3\xa4 triglyseridi. Lidokaiini on seoksessa mukana s\xc3\xa4rkyl\xc3\xa4\xc3\xa4kkeen\xc3\xa4. Alkoholin tarkoituksena on steriloida seos.\n_START_SECTION_\nVaikutus\n_START_PARAGRAPH_\nKun syntholia injektoidaan lihakseen, se kapseloituu lihaksen sis\xc3\xa4\xc3\xa4n lihassyiden v\xc3\xa4liin. T\xc3\xa4ll\xc3\xb6in lihas laajenee v\xc3\xa4litt\xc3\xb6m\xc3\xa4sti. Noin 30\xc2\xa0% seoksesta metaboloituu suoraan elimist\xc3\xb6\xc3\xb6n, jolloin noin 70\xc2\xa0% j\xc3\xa4\xc3\xa4 lihakseen. Vaikutus kest\xc3\xa4\xc3\xa4 kolmesta viiteen vuoteen.\n_START_SECTION_\nHaittavaikutukset\n_START_PARAGRAPH_\nSynthol aiheuttaa tulehdustilan lihakseen. Tulehdustilassa lihakseen voi muodostua paiseita. N\xc3\xa4m\xc3\xa4 voidaan joutua poistamaan leikkauksessa. N\xc3\xa4m\xc3\xa4 voi johtaa pahimmillaan raajan amputaatioon. Synthol voi vaikuttaa my\xc3\xb6s hermostoon. Pitk\xc3\xa4aikainen k\xc3\xa4ytt\xc3\xb6 johtaa lihaksen arpeutumiseen. Se voi my\xc3\xb6s aiheuttaa lihaksen ep\xc3\xa4muodostumia. Jos injektio tehd\xc3\xa4\xc3\xa4n v\xc3\xa4\xc3\xa4rin, \xc3\xb6ljy\xc3\xa4 voi joutua verenkiertoon, jolloin se voi aiheuttaa veritulpan."